Απόφαση του Δικαστηρίου (έβδομο τμήμα) της 27ης Φεβρουαρίου 2014 –
Ningbo Yonghong Fasteners κατά Συμβουλίου
(Υπόθεση C‑601/12 P)
«Αίτηση αναιρέσεως – Ντάμπινγκ – Κανονισμός (ΕΚ) 384/96 – Άρθρο 2, παράγραφος 7, στοιχείο γ΄, δεύτερο εδάφιο – Εισαγωγές ορισμένων συνδετήρων από σίδηρο ή χάλυβα κινεζικής προελεύσεως – Καθεστώς επιχειρήσεως ασκούσας τις δραστηριότητές της σε οικονομία αγοράς – Υπέρβαση της προθεσμίας για την έκδοση της σχετικής με το καθεστώς αυτό αποφάσεως – Αποτέλεσμα»
1.                     Κοινή εμπορική πολιτική – Άμυνα κατά των πρακτικών ντάμπινγκ – Περιθώριο ντάμπινγκ – Καθορισμός της κανονικής αξίας – Εισαγωγές από χώρες που δεν έχουν οικονομία αγοράς, κατά την έννοια του άρθρου 2, παράγραφος 7, στοιχείο β΄, του κανονισμού 384/96 – Διαδικασία αξιολογήσεως των συνθηκών βάσει των οποίων ένας παραγωγός μπορεί να τύχει του καθεστώτος επιχειρήσεως που δραστηριοποιείται σε οικονομία της αγοράς – Υπέρβαση εκ μέρους της Επιτροπής της προθεσμίας των τριών μηνών που προβλέπεται στο άρθρο 2, παράγραφος 7, στοιχείο γ΄, δεύτερο εδάφιο, του εν λόγω κανονισμού – Συνέπειες (Κανονισμός 384/96 του Συμβουλίου, άρθρο 2 § 7, στοιχείο γ΄) (βλ. σκέψεις 29-31, 34, 35, 40)
2.                     Αναίρεση – Λόγοι – Εσφαλμένη εκτίμηση των πραγματικών περιστατικών – Απαράδεκτο – Έλεγχος από το Δικαστήριο της εκτιμήσεως των αποδεικτικών στοιχείων – Αποκλείεται πλην της περιπτώσεως παραμορφώσεως του περιεχομένου των εν λόγω στοιχείων (Άρθρο 256 § 1 ΣΛΕΕ· Κανονισμός Διαδικασίας του Δικαστηρίου, άρθρο 58, εδ. 1) (βλ. σκέψεις 32, 47-49)
3.                     Αναίρεση – Λόγοι – Λόγος στρεφόμενος κατά πλεοναστικής αιτιολογίας – Αλυσιτελής λόγος – Απόρριψη (Άρθρο 256 § 1 ΣΛΕΕ) (βλ. σκέψεις 50, 51)
Αντικείμενο
Αίτηση αναιρέσεως κατά της αποφάσεως του Γενικού Δικαστηρίου (έβδομο τμήμα) της 10ης Οκτωβρίου 2012, T‑150/09, Ningbo Yonghong Fasteners κατά Συμβουλίου, με την οποία το Γενικό Δικαστήριο απέρριψε προσφυγή με αίτημα τη μερική ακύρωση του κανονισμού (ΕΚ) 91/2009 του Συμβουλίου, της 26ης Ιανουαρίου 2009, για την επιβολή οριστικού δασμού αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας (ΕΕ L 29, σ. 1).
Διατακτικό
Το Δικαστήριο αποφασίζει:
1)
Απορρίπτει την αίτηση αναιρέσεως.
2)
Καταδικάζει τη Ningbo Yonghong Fasteners Co. Ltd στα έξοδα στα οποία υποβλήθηκε το Συμβούλιο της Ευρωπαϊκής Ένωσης στο πλαίσιο της παρούσας διαδικασίας.
3)
Η Ευρωπαϊκή Επιτροπή και το Ευρωπαϊκό Βιομηχανικό Ινστιτούτο Συνδετήρων AISBL (EIFI) φέρουν τα δικαστικά τους έξοδα.